CELEX: 62016TN0891
Language: fi
Date: 2016-12-12 00:00:00
Title: Asia T-891/16: Kanne 12.12.2016 – Scandlines Danmark ja Scandlines Deutschland v. komissio

27.2.2017   
            
            
               FI
            
            
               Euroopan unionin virallinen lehti
            
            
               C 63/32
            
         Kanne 12.12.2016 – Scandlines Danmark ja Scandlines Deutschland v. komissio
   (Asia T-891/16)
   (2017/C 063/43)
   Oikeudenkäyntikieli: englanti
   
      Asianosaiset
   
   
      Kantajat: Scandlines Danmark ApS (Kööpenhamina, Tanska) ja Scandlines Deutschland GmbH (Hampuri, Saksa) (edustaja: asianajaja L. Sandberg-Mørch)
   
      Vastaaja: Euroopan komissio
   
      Vaatimukset
   
   Kantajat vaativat, että unionin yleinen tuomioistuin
   
               —
            
            
               toteaa, että vastaaja on laiminlyönyt lainvastaisesti ratkaisun tekemisen Euroopan unionin toiminnasta tehdyn sopimuksen 265 artiklan mukaisesti, koska se ei ole määritellyt kantaansa kantajien 5.6.2014 tekemään valitukseen Fehmarninsalmen kiinteän yhteyden rahoittamiseen myönnetystä valtiontuesta, ja
            
         
               —
            
            
               velvoittaa komission korvaamaan kaikki kulut mukaan lukien kantajille asian käsittelystä aiheutuneet kulut, vaikka komissio ryhtyisi kanteen nostamisen johdosta toimiin, jotka unionin yleisen tuomioistuimen mielestä johtavat siihen, ettei ratkaisun antaminen ole tarpeen, tai vaikka unionin yleinen tuomioistuin jättäisi kanteen tutkimatta.
            
         
      Oikeudelliset perusteet ja pääasialliset perustelut
   
   Kantajat vetoavat kanteensa tueksi seitsemään kanneperusteeseen.
   
               1.
            
            
               Ensimmäinen kanneperuste, joka perustuu siihen, että komissio on laiminlyönyt ratkaisun tekemisen SEUT 265 artiklassa tarkoitetulla tavalla sellaisen valtiontuen osalta, joka on myönnetty niihin muihin kuin kaupallisiin rautatiemaksuihin, jotka Tanskan kansallisen rautatieoperaattorin DSB:n on maksettava kyseessä olevalle kolmannelle osapuolelle kiinteän yhteyden käytöstä, mahdollisesti sisältyvän liiallisen korvauksen muodossa (rakennusvaihe).
            
         
               2.
            
            
               Toinen kanneperuste, joka perustuu siihen, että komissio on laiminlyönyt ratkaisun tekemisen SEUT 265 artiklassa tarkoitetulla tavalla sellaisen valtiontuen osalta, joka on myönnetty kyseessä olevalle kolmannelle osapuolelle kiinteän yhteyden rakentamista varten luovutetun valtion omaisuuden vastikkeettoman käytön muodossa (rakennusvaihe).
            
         
               3.
            
            
               Kolmas kanneperuste, joka perustuu siihen, että komissio on laiminlyönyt ratkaisun tekemisen SEUT 265 artiklassa tarkoitetulla tavalla sellaisen valtiontuen osalta, joka on myönnetty kyseessä olevalle kolmannelle osapuolelle annettujen valtiontakuiden muodossa, koska tätä ei ole hyväksytty suunnittelupäätöksessä (suunnitteluvaihe).
            
         
               4.
            
            
               Neljäs kanneperuste, joka perustuu siihen, että komissio on laiminlyönyt ratkaisun tekemisen SEUT 265 artiklassa tarkoitetulla tavalla sellaisen valtiontuen osalta, joka on myönnetty kyseessä olevaan kolmanteen osapuoleen tehtyjen, suunnittelupäätöksessä hyväksytyt summat ylittävien pääomasijoitusten muodossa (suunnitteluvaihe).
            
         
               5.
            
            
               Viides kanneperuste, joka perustuu siihen, että komissio on laiminlyönyt ratkaisun tekemisen SEUT 265 artiklassa tarkoitetulla tavalla sellaisen valtiontuen osalta, joka on myönnetty kyseessä olevalle kolmannelle osapuolelle annettujen valtionlainojen muodossa, vaikka suunnittelupäätöksessä on hyväksytty vain valtiontakuiden myöntäminen (suunnitteluvaihe).
            
         
               6.
            
            
               Kuudes kanneperuste, joka perustuu siihen, että komissio on laiminlyönyt ratkaisun tekemisen SEUT 265 artiklassa tarkoitetulla tavalla sellaisen valtiontuen osalta, joka on myönnetty kyseessä olevalle kolmannelle osapuolelle annettujen, suunnittelupäätöksessä hyväksytyn talousarvion ylittävien valtion lainojen muodossa (suunnitteluvaihe).
            
         
               7.
            
            
               Seitsemäs kanneperuste, joka perustuu siihen, että komissio on laiminlyönyt ratkaisun tekemisen SEUT 265 artiklassa tarkoitetulla tavalla sellaisen valtiontuen osalta, joka on myönnetty kyseessä olevalle kolmannelle osapuolelle annettujen veroetujen, joita ei ole hyväksytty suunnittelupäätöksessä, muodossa (suunnitteluvaihe).